Վաղ առավոտյան բոլոր մասնակիցները հանդիպում են Մարզահամերգային համալիրի տարածքում, ֆիթնես նախավարժանքի միջոցով տաքացնում են մկանները և պատրաստվում ամենասպասված մեկնարկին: Այնուհետև վազքուղու ամբողջ ընթացքում ձեր վրա, ոտքից գլուխ, լցնելու են գունավոր և բացարձակ անվնաս փոշեներկեր, որից հետո, վազքուղու վերջում, դուք պարզապես չեք ճանաչի ոչ ձեր ընկերներին, և ոչ ել ինքներդ ձեզ: Քանի որ, սա զվարճալի վազք է, մասնակիցների արդյունքները չեն չափվելու, բայց այնուամենայիվ, վազքուղին առաջինն անցած երեք տղաները և աղջիկները կպարգևավատրվեն մրցանակներով: Վազքից հետո ձեզ սպասվում է երաժշտական գունազարդ հրավառություն և պար: Վազքին պատրաստվելու համար դուք պետք է զինվեք բարձր տրամադրությամբ և ստանաք հաճույք շրջապատում կատարվող հրաշքից և, իհարկե, չմոռանաք հրավիրել ձեր ընկերներին և բարեկամներին: